Diari Oficial de la Generalitat Valenciana


Sumari del DOGV 2472, del 20-03-1995 (1995/834146)

DECRET 32/1995, de 21 de febrer, del Govern Valencià, pel qual aprova la concessió d'avals de la Generalitat Valenciana a les cambres oficials de comerç, industria i navegació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/02/21/32/dof/vci/html**

### Dades del document

Número de DOGV
:   2472

Data del DOGV
:   20-03-1995

Secció del DOGV
:   DISPOSICIONS GENERALS

Número del document
:   1995/834146


Data del document
:   21-02-1995

Organisme emissor
:   Conselleria d'Economia i Hisenda

Tipus de document
:   Decret

DECRET 32/1995, de 21 de febrer, del Govern Valencià, pel qual aprova la concessió d'avals de la Generalitat Valenciana a les cambres oficials de comerç, industria i navegació de la Comunitat Valenciana.   
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 13/1994, de 31 de desembre, de Pressupostos de la Generalitat Valenciana per a l'exercici 1995, recull en l'article 17, punt 2, una consignació de crèdit, per a la concessió d'avals per a les operacions de crèdit concertades per entitats o empreses, fins a un límit de 8.000 milions de pessetes.  
Les cambres oficials de comerç, indústria i navegació de la Comunitat Valenciana estan travessant en aquests moments una difícil situació financera que ha generat uns dèficits de tresoreria, per al conjunt de les cambres, que s'estimen en 420 milions de pessetes.  
Aquestes necessitats de tresoreria fan aconsellable la prestació d'un aval per part de la Generalitat Valenciana, perquè les cambres oficials de comerç, indústria i navegació de la Comunitat Valenciana puguen concertar operacions de crèdit que cobresquen les seues necessitats temporals de finançament, de forma que es garantesca el normal funcional d'aquestes, atés el seu caràcter i l'interés públic subjacent en els serveis que presten als sectors productius.  
Basant-se en això i en la normativa esmentada, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 21 de febrer de 1995,  
DECRETE:  
Article primer  
Autoritzar el conseller d'Economia i Hisenda per a la firma d'avals de tresoreria a favor de les cambres oficials de comerç, indústria i navegació de la Comunitat Valenciana destinats a garantir el principal d'operacions de crèdit, per un import conjunt de fins a 420 milions de pessetes, i els interessos que recaiguen sobre aquest import fins a una quantia màxima de 80 milions de pessetes, per tal de finançar les necessitats de tresoreria d'aquestes cambres.  
L'import individual que s'ha d'avalar a cadascuna de les cambres oficials de comerç, indústria i navegació de la Comunitat Valenciana es determinarà atenent la seua participació en el Consell de Cambres de la Comunitat Valenciana, ponderada per les seues necessitats de tresoreria i la gestió de cobrament de les liquidacions corresponents al recurs cameral permanent.  
Article segon  
La Tresoreria de la Generalitat Valenciana, per la concessió d'aquests avals, respondrà davant l'entitat prestadora del reintegrament de les quantitats garantides únicament en cas d'incompliment en el pagament per part de les entitats avalades, sense renunciar al benefici d'excussió recollit en l'article 1.830 del Codi Civil, d'acord amb el que estableix la Llei d'Hisenda Pública de la Generalitat Valenciana.  
Article tercer  
Autoritzar el conseller d'Economia i Hisenda perquè determine les altres condicions dels avals que s'han de prestar, en el marc del que estableix aquest decret i la Llei d'Hisenda Pública de la Generalitat Valenciana.  
DISPOSICIó FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 21 de febrer de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI